SET ภาคเช้าแรงทะลุ 12 จุด รับแรงหนุนหุ้นบลูชิพ
SET ภาคเช้าแรงทะลุ 12 จุด รับแรงหนุนหุ้นบลูชิพ ล่าสุด ณ เวลา 10.23 น. อยู่ที่ระดับ 1,685.48 จุด บวก 12.32 จุด หรือ 0.74% ด้วยมูลค่าซื้อขาย 9.83 พันล้านบาท
2 ต.ค. 2560

ผู้สื่อข่าวรายงานว่า ดัชนีตลาดหุ้นไทย ณ เวลา 10.23 น. อยู่ที่ระดับ 1,685.48 จุด บวก 12.32 จุด หรือ 0.74% ด้วยมูลค่าซื้อขาย 9.83 พันล้านบาท โดยตลาดหุ้นไทยเช้านี้ปรับตัวขึ้นทะลุ 10 จุด ตามภูมิภาค รับแรงหนุนจากแรงซื้อหุ้นขนาดใหญ่ กลุ่มพลังงานนำ และธนาคารพาณิชย์บางส่วน
ด้าน น.ส.ธีรดา ชาญยิ่งยงค์ ผู้ช่วยผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้ปรับตัวขึ้นกว่า 10 จุด เป็นไปในทิศทางเดียวกับตลาดหุ้นในภูมิภาคเอเชียที่ส่วนใหญ่อยู่ในแดนบวก ซึ่งตลาดฯปรับตัวได้ดีกว่าที่คาดไว้ว่าน่าจะแกว่งไซด์เวย์ โดยได้รับแรงหนุนจากหลักจากหุ้นในกลุ่มพลังงาน ตามด้วยแบงก์บางส่วน
ทั้งนี้ คาดว่าน่าจะเป็นแรงซื้อจากนักลงทุนสถาบัน แม้ว่าเงินบาทอ่อนค่าลง แต่เชื่อว่าไม่ใช่แรงซื้อจากนักลงทุนต่างชาติ อีกทั้งช่วงนี้ก็เริ่มเห็นการโปรโมทการเสนอขายกองทุน LTF กันบ้างแล้ว อย่างไรก็ดี ให้ระวังการย่อตัวลงด้วยหลังดัชนีฯขึ้นไปแรง
พร้อมให้แนวรับ 1,670 จุด ส่วนแนวต้าน 1,685-1,690 จุด
โดย 10 หลักทรัพย์ SET ที่หนุนดัชนีมีดังนี้

ที่มา ASPEN